Doutzen Kroes

Doutzen Kroes (GytsjerkDoutzen op TwitterGenealogy, 23 jannewaris 1985) is in earder fotomodel. Hja is in ynternasjonaal topmodel. Doutzen is opgroeid yn Eastermar. Se wennet ôfwikseljend yn Amsterdam en New York.

Wurkpaad
 Modellewurk 
Nei't se slagge wie foar de Hafû, stjoerde se in pear fakânsjefoto's nei it modelleburo Paparazzi yn Amsterdam. Se woe graach wat byfertsjinje. It smiet mear op as't se ferwachte hie, want binnen twa jier wie se op itselde nivo as oare topmodellen.

Doutzen rint moadeshows foar Versace, Dolce en Gabbana en Gucci en se is it nije oansjen fan de parfumrige fan Calvin Klein. Yn 2006 hat se in kontrakt mei it kosmetikabedriuw L'Oréal ôfsletten. As it gesicht fan L'Oréal waard se it bêstbetelle model fan Fryslân en Nederlân ea.

Yn novimber 2007 waard bekend dat Doutzen it nije gesicht wurde sil fan it  linzjerymerk Victoria's Secret.

|thumb|220px|Doutzen Kroes (2011)
|-
| thumb|220px|Doutzen Kroes as model
|-
|thumb|220px|Doutzen foar Praat Mar Frysk
|-
| thumb|220px|Yn Cannes (2009)
|}
Kroes heart sûnt 2008 by de top fiif fan de bêst betelle modellen. Yn 2007 stie sy al op it trettjinde plak. Se fertsjinne yn 2007 1,5 miljoen dollar. Het Parool, freed 2 maaie 2008, ekonomyforbes.comThe World's Top-Earning Models troch Kiri Blakeley

Doutzen hat yn 2009 yn Amsterdam de Lifetime Achievement Award wûn. Om't se al op sa'n jonge leeftyd it heechst helbere yn in modellekarriêre berikt hat, wie de sjuery it unanym iens oer it takennen fan de award. Ek waard se útroppen ta Miss Nederland Positief. Eardere winners wienen Yolanthe Cabau van Kasbergen en Liza Sips. Doutzen hat de titel te tankjen oan har positive útstrieling; se is nofteren, beskieden en in rolmodel foar jonge modellen.

Yn  july 2009 is Doutzen it gesicht fan de C&A promoasjekampanje yn Brazylje en yn augustus 2009 wurdt Doutzen oankundige as nije ambassadeur fan de organisaasje dance4life. Dance4life set har yn om hiv en aids yn de wrâld werom te kringen. Sûnt novimber 2009 skriuwt hja ienris yn de moanne in kollum oer har libben yn de Nederlânske edysje fan 'Marie Claire.' Doutzen Kroes schrijft in Marie Claire", Algemeen Dagblad, 14 oktober 2009

 Moadeline 
Doutzen is al sûnt 2008 it gesicht fan it lúkse kasjmirlabel Repeat. De eksklusive kolleksje yn ynspireaare op Doutzens har drokke libbensstyl wêryn't reizgjen sintraal stiet, en lekker sittende klean wichtich is. Yn oktober 2011 toande se yn Berlyn en München har eigen moadeline 'Repeat by Doutzen'. De kolleksje bestie út tsien items, wêrûnder jurkjes fan kasjmir, grou breide festen en komfortabele reisklean.

 Filmografy 
 Film Jier  Produksje  Rol  Opmerkingen 2011  Nova Zembla Catharina Plancius  dochter fan Petrus Plancius 2017  Wonder Woman  Venelia   2017  Justice League  Venelia  2020  Wonder Woman 1984  Venelia  2021  Zack Snyder's Justice League  Venelia  Telefyzje Jier  Produksje  Rol  Opmerkingen 2005-no  The Victoria's Secret Fashion Show  as harsels  model, presintatrise 2008  Waar is de Mol?  kandidaat   telefyzjeprogramma 2013  Are All Men Pedophiles?  as harsels   dokumintêre

 Praat mar Frysk 
Woansdei 21 novimber 2007 hie Doutzen besletten om foar de kampanje "Praat mar Frysk" warber te wurden. Se sil opblaaslippen mei de tekst "Praat mar Frysk" oer de hiele wrâld mei har mei tôgje en soargje dat se yn byld komme op de foto's dy't se dit kear sels meitsje sil. Op de kampanje-webside sil se de Friezen op de hichte hâlde.

Yn in yntervieuw mei Omrop Fryslân yn 2015 liet Kroes witte dat se har bern ek mei it Frysk grutbringt.

 Persoanlik 
Doutzen hat twa jier (yn augustus 2009) ferkearing hân mei de Amerikaanske Greg Andrews (d.j. Ruckus), in neef fan de popsjonger Lenny Kravitz. Sy hawwe tegearre posearre foar it blêd Vogue.

Nei't sy en Andrews út elkoar wiene, is hja sjoen mei DJ/rapper Sunnery James op it Veronica Sunset Grooves Festival yn Hoek van Holland."Doutzen Kroes weer gelukkig" De Telegraaf, 30 augustus 2009 Op 7 novimber 2010 binne sy troud yn Amsterdam.Ljouwerter Krante 21 novimber 2010, Doutzen en Sunnery getrouwd in Amsterdam

Op 21 jannewaris 2011 waard harren earste berntsje berne, in jonkje, Phyllon Gorré. Ljouwerter Krante, Zoon voor Doutzen Kroes, 21 jannewaris 2011  July 2015 waard har' dochter Myllena Mae berne.

Yn de COVID-19 pandemy hat Kroes gearspanningsteoryen ferspraat oer COVID-19 en faksins.  Van Gool, Rosa & Van de Ven, Coen (14 septimber 2020). "'Wij zijn het nieuwe nieuws'". De Groene Amsterdammer Yn septimber 2021 ferklearre Kroes op Instagram dat se "net twongen wurde soe om de prip te nimmen", ferwizend nei it COVID-19 faksin. "Doutzen Kroes trekt coronavaccins in twijfel en haalt zich de woede van velen op de hals". Metro Nieuws. 22 novimber 2021Elle.com Kroes, waans nettofermogen troch Quote rûsd wurdt op € 29 miljoen, waard ek bekritisearre omdat se oerheidskompensaasje oanfrege hat foar ynkommensferlies as gefolch fan COVID -19, wylst se tagelyk ferkearde ynformaasje oer de pandemy fersprate. "Bedrijf van coronascepticus Doutzen Kroes vroeg vijf keer overheidssteun aan". De Telegraaf. 29 novimber 2021

 Nijsgjirrich 
 Neist Doutzen docht ek Jane Fonda modellewurk foar L'Oréal en ek dy is fan fiere Fryske komôf.
 Yn it Madame Tussaud's waaksen byldemuseum yn Amsterdam stiet in byld fan Doutzen Kroes.
 Yn it maitiidsnûmmer 2009 fan V Man Magazine posearret Doutzen neaken foar fotograaf Sebastian Faena.
 Yn novimber 2009 ropt Doutzen fia twitter op ta ferset tsjin de oanlis fan de Sintrale As (Nyegea - Dokkum) as fjouwerbaanswei. (Dear Dutchies, wy moatte ús moaie Fryslân beskermje'.) Ljouwerter Krante, 11 novimber 2009
 Yn maart 2012 sil se te sjen wêze yn telefyzjereklame foar it Wrâld Natoer Fûns mei har jonkje Phyllon.

 Keppeling om utens 
 Startside Doutzen Kroes
 Oer Doutzen Kroes
 Filmke mei Doutzen oer de Praat Mar Frysk kampanje
 Profyl by YES Model Management

Kategory:Frysk model
Kategory:Frysk filmakteur
Kategory:Frysk sosjaal aktivist
Kategory:Nederlânsk model
Kategory:Nederlânsk filmakteur
Kategory:Nederlânsk sosjaal aktivist
Kategory:Sûnensaktivist
Kategory:Dielnimmer oan in Nederlânsk realitytelefyzjeprogramma
Kategory:Nederlânsk persoan fan Frysk komôf
Kategory:Eastermar
Kategory:Persoan berne yn Gytsjerk
Kategory:Persoan berne yn 1985